Para outras páxinas con títulos homónimos véxase: Fagus (deus).

| Faias (xénero *Fagus*) |
| --- |
| faia común (*Fagus sylvatica*) |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Fagales |
| Familia: | Fagaceae |
| Xénero: | ***Fagus***L. |

 |
| Especies |
| Véxase no texto. |
| Sinonimia |
| * *Phegos* St.-Lag. (1880).
 |

***Fagus*** é un xénero con dez especies de árbores caducifolias da familia das fagáceas nativas das zonas temperadas de Europa, Asia e América do Norte chamadas comunmente **faias**. As formacións de faias denomínanse faiais

En Galiza só atopamos unha especie, a faia europea, que soamente ocupa as serras orientais do país.

Descrición
----------

As follas son enteiras ou escasamente dentadas, de 5 a 15 cm de longo e de 4 a 10 cm de ancho, magras. A flor, é miúda e dun só sexo, polinizada polo vento (véxase anemofilia). Florea na primavera, un chisco despois de apareceren as follas. O froito, a noz de faia, é miúdo (de 10 a 15 mm de longo), contendo en pares, en cascas, e comestíbel, aínda que agre se está cru, cun alto contido de tanino; torrado ten un sabor que lembra ao das abelás.

Galiza
------

En Galiza só aparece unha especie, a faia europea (*Fagus sylvatica*), mais é escasa quizais porque ten aquí o seu límite sur de distribución, quizais porque explotáronse antano para a fabricación dos remos, temóns e taboleiros exteriores para o fondo dos navíos da Armada Española, ao ter unha madeira que non podrece. Non obstante, a partir do século XVIII a maioría das faias utilizadas eran de Navarra e Biscaia. Tamén a madeira de faia utilizábase para fabricar os instrumentos de labor, carretas, toneis, cadeiras e caixas e, na actualidade, úsase en ebanistaría, carpintaría e fabricación de chans..

Tamén se emprega en xardinaxe pola beleza do seu porte e mais da súa follaxe outoniza, atopando bos exemplares no Parque de Castrelos de Vigo.

Etimoloxía
----------

Faias de toros tortos á beira dunha canle.
Faia europea.
O nome galego de faia provén do nome latino e xenérico *fagus*, que á súa vez provén do grego *phagos*, "comer", aludindo froitos nutritivos.

Especies
--------

* *Fagus crenata* Bl. (sin. *Fagus sieboldii* Endl.) - faia xaponesa
* *Fagus engleriana*
* *Fagus grandifolia* Ehrh. - faia americana
	+ *Fagus grandifolia subsp. grandifolia*
	+ *Fagus grandifolia subsp. mexicana*
* *Fagus hayatae*
* *Fagus japonica*
* *Fagus longipetiolata*
* *Fagus lucida*
* *Fagus mexicana*
* *Fagus orientalis* - faia oriental
* *Fagus sylvatica* L. - faia, faia común, faia europea
	+ *Fagus sylvatica tortuosa*
	+ Grupo de Fagus sylvatica 'Pendula' - faias choronas
	+ Grupo de Fagus sylvatica 'Purpurea' - faias rubias ou púrpuras

Notas
-----

1. ↑  "*Fagus*". *Royal Botanic Gardens, Kew: World Checklist of Selected Plant Families*. Consultado o 19 de marzo de 2010.
2. ↑  "Copia arquivada". Arquivado dende o orixinal o 22 de xullo de 2013. Consultado o 19 de febreiro de 2013.
3. ↑

Véxase tamén
------------

* Faia

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Fagus*** |

|  |  |
| --- | --- |
|  | Wikispecies posúe unha páxina sobre:  ***Fagus*** |

* Flora of China - *Fagus* (en inglés)
* Flora of North America - *Fagus* (en inglés)
* Kew Checklist - *Fagus* (en inglés)

|  |  |
| --- | --- |
| Control de autoridades | 
* Wd: Q25403
* AAT: 300343877
* BNCF: 33286
* BNF: 11955473d
* BRE: 1887457
* EBID: ID
* GND: 4146805-3
* JSTOR: beech-trees
* LCCN: sh85012802
* MAG: 2776500793

 |

|  |  |
| --- | --- |
| Identificadores taxonómicos | 
* APNI: 60881
* Dyntaxa: 1006037
* EOL: 107351
* EPPO: 1FAUG
* FNA: 112623
* FoC: 112623
* Fossilworks: 55969
* GBIF: 2874875
* iNaturalist: 49203
* IPNI: 13497-1
* IRMNG: 1306833
* ITIS: 19461
* NBN: NHMSYS0000458707
* NCBI: 21024
* POWO: ID
* Soortenregister: 120597
* Tela Botanica: 101367
* Tropicos: 40008464
* PLANTS: FAGUS
* VASCAN: 1170

 |

|  |  |
| --- | --- |
| Identificadores | 
* MeSH: D029964
* UMLS: C1510512

 |